6. ΑΝΑΓΚ. ΝΟΜΟΣ υπ’ αριθ. 1536 της 29/29 Οκτ. 1950 Περί εντάξεως του Προσωπικού της Συμβατικής Εταιρείας CABLE AND WIRELESS εις την ιεραρχίαν του Προσωπικού του Οργανισμού Τηλεπικοινωνιών Ελλάδος. Άρθρ.1.-Το εν Ελλάδι Ελληνικής υπηκοότητος Προσωπικόν της Συμβατικής Εταιρείας CABLE AND WIRELESS (Καλωδίων και Ασυρμάτου) περί ου το άρθρ. 9 παρ. 3 και 4 της δια του Α.Ν. 705/37 κυρωθείσης Συμβάσεως, εντάσσεται, από της ενάρξεως της ισχύος του παρόντος Νόμου, ως Προσωπικόν του Ο.Τ.Ε. μεθ’ όλων των υπ’ αυτού κεκτημένων δικαιωμάτων και πλεονεκτημάτων, των απορρεόντων εκ της ως άνω Συμβάσεως, της υπηρεσίας του θεωρουμένης ως διανυθείσης εν συνεχεία, αφ’ ης έκαστος προσελήφθη αρχικώς είτε υπό της CABLE AND WIRELESS, υπό το κράτος της ως άνω Συμβάσεως, είτε υπό της προκατόχου αυτής EASTERN TELEGRAPH COMPANY LTD., υπό το κράτος των προ του 1937 ισχυουσών Συμβάσεων. Άρθρ.2-4.(Μεταβατικαί διατάξεις). Άρθρ.5.-Το κατά τα ανωτέρω άρθρα μετατασσόμενον εις τον Ο.Τ.Ε. Προσωπικόν της CABLE AND WIRELESS μετέχει αυτοδικαίως του Ταμείου Ασφαλίσεως Προσωπικού του Ο.Τ.Ε., απάσης της μέχρι τούδε διανυθείσης υπηρεσίας αυτού παρά τη CABLE AND WIRELESS ή ταις προκατόχοις αυτής Εταιρείαις αναγνωριζομένης ως συνταξίμου παρ’ αυτώ. «Αι δια την αναδρομικήν εγγραφήν οφειλόμεναι εις το άνω Ταμείον Ασφαλίσεως εισφοραί καταβάλλονται εντός δεκαετίας κατά το 1/3 υπό της CABLE AND WIRELESS, κατά το 1/3 υπό του Οργανισμού Τηλεπικοινωνιών Ελλάδος και κατά το 1/3 υπό του ασφαλιζομένου προσωπικού». Η εντός « » παράγραφος ετροποποιήθη ως άνω δια του άρθρ. 1 Ν.Δ. 2908/1954. Πάσα άλλη διάταξις σχετική προς συνταξιοδότησιν του προσωπικού τούτου καταργείται. Άρθρ.6-8.(Αφεώρων την σύνθεσιν του προσωπικού του τομέως της εταιρείας CABLE AND WIRELESS το οποίον ήδη ενετάχθη εις τον Ο.Τ.Ε.). Άρθρ.9.-(Τελική διάταξις). 